**Nemonte Nenquimo**, nada na comunidade de Nemompare en 1985, preto do río Curaray, é unha líder dos huaorani de Pastaza, presidenta de Conconawep e cofundadora da organización indíxena Alianza Ceibo. No ano 2020 foi considerada pola revista *Time* como unha das 100 persoas máis influintes do mundo ese ano polo seu liderado na defensa do territorio dos huaorani fronte ao extractivismo das compañías petroleiras, o cal culminou no ano 2019 coa protección legal de máis de 180 000 hectáreas do territorio ancestral huaorani.

Traxectoria
-----------

Localización do Yasuní e territorio huaorani en Ecuador.
Criouse na comunidade de Nemompare, na Amazonia ecuatoriana. O seu nome quere dicir "estrela" e púxollo o seu avó. A súa lingua nai é o huaorani, da cal é activista, e aprendeu castelán nun colexio evanxélico en Quito. Posteriormente, comezaría a aprender kichwa e inglés. Deixou a súa comunidade para estudar nun colexio misioneiro, pero acabou abandonándoo logo de decatarse que estaba sendo obrigada polos misioneiros a desbotar a súa cultura e identidade. 

Regresou ao territorio huaorani co obxectivo de axudar ao seu pobo e comezou a súa traxectoria como activista lingüística e como dirixente xuvenil de mulleres e familias. Posteriormente dedicouse ao ensino dos nenos da súa comunidade. É unha dos membros fundadores da organización indíxena Alianza Ceibo, creada no ano 2015. Alianza Ceibo é a primeira organización amazónica que engloba os pobos siona, secoya, cofán e huaorani, e ten como obxectivo defender os seus territorios da minaría, da extracción petroleira e dos colonos.

A súa loita acadou sona internacional logo de que aparecese en varias reportaxes do escritor e produtor Mitch Anderson, fundador da organización Amazon Frontlines. Posteriormente, Nenquimo liderou varias demandas contra o estado de Ecuador en 2019, conseguindo unha vitoria xudicial para frear o avance de explotación petroleira na Amazonía.

Awards
------

En 2020, Nenquimo foi galardoada co Premio Medioambiental Goldman.

Notas
-----

1. 1 2  "Ya basta de encender fuegos en la selva amazónica, dice la líder waorani Nemonte Nenquimo, una de las 100 personas más influyentes del mundo para la revista Time". *El Universo*. 24 de setembro de 2020. Consultado o 24 de setembro de 2020.
2. 1 2  "Nemonte Nenquimo. Country of Origin: Waorani Nation - Ecuador". *ifnotusthenwho.me*. Consultado o 24 de setembro de 2020.
3. ↑  "THE 100 MOST INFLUENTIAL PEOPLE OF 2020 - Nemonte Nenquimo". *Time*. 22 de setembro de 2020. Consultado o 24 de setembro de 2020.
4. 1 2  amazonfrontlines.org, ed. (23 de setembro de 2020). "Pueblo Waorani Celebra Reconocimiento de Nuestra Compañera Líder Nemonte Nenquimo como una de las 100 personas Más Influyentes del Mundo, Según Revista Time". Consultado o 24 de setembro de 2020.
5. 1 2 3  "Nemonte Nenquimo, una líder waorani entre las 100 personas más influyentes de 2020". 23 de setembro de 2020. Consultado o 24 de setembro de 2020.
6. ↑  "Líder huaorani Nemonte Nenquimo, en la lista de las 100 personas más influyentes del 2020 de la revista Time". *El Universo*. 23 de setembro de 2020. Consultado o 24 de setembro de 2020.
7. ↑  "Nemonte Nenquimo". *Goldman Environmental Prize*. Consultado o 6 de decembro de 2020.
8. ↑  "The Goldman environmental prize winners 2020 – in pictures". *The Guardian*. 30 de novembro de 2020. Consultado o 6 de decembro de 2020.
9. ↑  Buschschlüter, Vanessa (30 de novembro de 2020). "Nemonte Nenquimo: The indigenous leader named 'environmental hero'". *BBC News*. Consultado o 6 de decembro de 2020.

Véxase tamén
------------

### Outros artigos

* Pobo huaorani

### Ligazóns externas

* Resistencia Waorani *(en castelán)*

* Portal:Muller
* Portal:Feminismo
* Portal:Pobos indíxenas de América